২৪ রবিউস সানি

২৪ রবিউস সানি বা ২৪ রবিউল আখর হলো ইসলামি চান্দ্র বর্ষপঞ্জির চতুর্থ মাস রবিউস সানির চতুর্বিংশ দিন। এটি হিজরি বর্ষপঞ্জি অনুযায়ী বছরের ১১৩তম দিন হয়। তবে যদি সফর মাস ৩০ দিন পূর্ণ করে, তাহলে এটি হিজরি সনের ১১৪তম দিন হিসেবে গণ্য হয়। এই দিনের পর হিজরি বছর শেষ হতে আরো ২৪১ অথবা ২৪২ দিন বাকি থাকে।

 ঘটনাবলি 

 ৫১২ হিজরি – আবুল-মানসুর ফাদল আল-মুস্তারশিদ বিল্লাহ খেলাফতের দায়িত্ব গ্রহণ করেন। তিনি উনত্রিংশ আব্বাসীয় খলিফা ছিলেন তাঁর শাসনামল রাজনৈতিক টানাপোড়েন ও ক্ষমতার পুনর্গঠনের সময়কাল ছিল।।
 ৫৮৩ হিজরি – সুলতান সালাহউদ্দিন আইয়ুবির নেতৃত্বে মুসলিম বাহিনী ক্রুসেডার বাহিনীর বিরুদ্ধে হিত্তিনের যুদ্ধ ঐতিহাসিক বিজয় অর্জন করে। এই জয় ছিল অত্যন্ত তাৎপর্যপূর্ণ; এর ফলে বায়তুল মুকাদ্দাস (জেরুজালেম) পুনরুদ্ধারের পথ উন্মুক্ত হয়, যা দীর্ঘদিন ক্রুসেডারদের নিয়ন্ত্রণে ছিল।
 ১২৮৮ হিজরি – ফরাসি বাহিনী আলজেরীয় মুজাহিদ মুহাম্মদ আমজিয়ানের নেতৃত্বাধীন বিদ্রোহ দমন করে।
 ১৩৪৩ হিজরি – মিশরীয় সেনাবাহিনীর সর্দার ও সুদানের গভর্নর লি স্ট্যাক হত্যাকাণ্ডের পর মিশরের প্রধানমন্ত্রী সা‘দ জাগলুলের সরকারকে ব্রিটিশরা কঠোর সতর্কবার্তা দেয়। ব্রিটিশরা ক্ষমা প্রার্থনা, ক্ষতিপূরণ এবং সুদান থেকে মিশরীয় সেনা প্রত্যাহারের দাবি তোলে। মিশর সরকার অধিকাংশ শর্ত মেনে নিলেও সুদান প্রসঙ্গে আপত্তি জানায়। শেষ পর্যন্ত ব্রিটিশ চাপের মুখে সা‘দ জাগলুল প্রতিবাদস্বরূপ পদত্যাগ করেন।
 ১৪১২ হিজরি – চেচেন নেতা জোহর দুদায়েভ রাষ্ট্রপতি নির্বাচিত হওয়ার পর রাশিয়া থেকে চেচনিয়ার স্বাধীনতা ঘোষণা করেন। এর ফলে সশস্ত্র সংঘর্ষ শুরু হয়, যা ১৯৯৪ সালের নভেম্বর মাস পর্যন্ত স্থায়ী ছিল এবং এতে দুদায়েভ নিজেও নিহত হন।
 ১৪২৫ হিজরি – আল-কায়েদার দ্বিতীয় নেতা আয়মান আল-জাওয়াহিরি একটি অডিও বার্তায় যুক্তরাষ্ট্রকে গুয়ান্তানামো বন্দীদের ব্যাপারে সতর্কবার্তা দেন।
 ১৪২৯ হিজরি– হাম্মাম সাঈদ সালেম আল-ফাল্লাহাতের উত্তরসূরি হিসেবে জর্ডানে ইখওয়ানুল মুসলিমিনের মহাপরিদর্শক নির্বাচিত হন।।
 ১৪৩০ হিজরি –
 ইরাকের তাওয়াফুক ফ্রন্টের নেতা ইয়াদ সামাররায়ি দীর্ঘ রাজনৈতিক অচলাবস্থার পর ইরাকি সংসদের স্পিকার নির্বাচিত হন।
 আবদেল আজিজ বুতেফ্লিকা আলজেরিয়ার রাষ্ট্রপতি হিসেবে তৃতীয় মেয়াদের জন্য শপথ গ্রহণ করেন।
 ১৪৩৫ হিজরি– মিশরের হাজেম আল-বিবলাবি সরকার পদত্যাগ করে এবং ইব্রাহিম মাহলাবকে নতুন সরকার গঠনের দায়িত্ব দেওয়া হয়।
 ১৪৩৬ হিজরি– তুর্কি কিশোরী ওজগে জান আসলানের মরদেহ উদ্ধারের পর তুরস্কের বিভিন্ন শহরে বিক্ষোভ ছড়িয়ে পড়ে। কারণ তদন্তে জানা যায়, তাকে ধর্ষণ ও হত্যা করা হয়েছিল।

 জন্ম 

 ১৩৪১ হিজরি – নাসিরুদ্দিন আল-আসাদ, জর্ডানের প্রখ্যাত সাহিত্যিক ও চিন্তাবিদ।
 ১২৮৯ হিজরি – খলিল মুতরান, লেবানীয় বংশোদ্ভূত মিশরীয় কবি, যিনি “দুই দেশের কবি” নামে পরিচিত।
 ১৩৪৫ হিজরি – আমিরুশ আইত হামুদা, আলজেরিয়ান বিপ্লবী নেতা।
 ১৩৫৪ হিজরি – আদনান খাশোগি, সৌদি ব্যবসায়ী।
 ১৩৬৪ হিজরি – ইয়াহইয়া আল-ফাখরানি, মিশরীয় অভিনেতা।
 ১৩৯৩ হিজরি –
 মাইসুন আজ্জাম, ফিলিস্তিনি গণমাধ্যম কর্মী
 নিদাল নাজম, জর্ডানীয় অভিনেতা
 ১৪০৬ হিজরি – মুহাম্মদ আল-রামাদান, কুয়েতি অভিনেতা।

 মৃত্যু 

 ১৭২ হিজরি – আবদুর রহমান আদ-দাখিল, আন্দালুসে উমাইয়া রাষ্ট্রের প্রতিষ্ঠাতা।
 ১৪১৫ হিজরি – শাব হাসনি, আলজেরীয় গায়ক।
 ১৪১৮ হিজরি – শাকির মুস্তাফা, সিরীয় ইতিহাসবিদ।
 ১৪২০ হিজরি – আতিয়া মুহাম্মদ সালিম, মিশরীয় ধর্মীয় পণ্ডিত।
 ১৪৩৩ হিজরি– তৃতীয় শেনুদা, কিবতীয় অর্থডক্স চার্চের পোপ ও প্যাট্রিয়ার্ক।
 ১৪৪২ হিজরি – নাবিল ফারুক, মিশরীয় লেখক।
 ১৪৪৫ হিজরি– জিয়াদ উদ্দিন আল-আইয়ুবি, সিরীয় ধর্ম মন্ত্রণালয়ের মন্ত্রী।

 আরো দেখুন 

 রবিউল আউয়াল
 ১ রবিউল আউয়াল

 গ্রন্থপঞ্জি 



















 তথ্যসূত্র 

 বহিঃসংযোগ 







বিষয়শ্রেণী:হিজরি তারিখ
বিষয়শ্রেণী:রবিউস সানি